CELEX: C2010/288/08
Language: da
Date: 2010-10-23 00:00:00
Title: Kriterier for fordeling af sager til afdelingerne

23.10.2010   
            
            
               DA
            
            
               Den Europæiske Unions Tidende
            
            
               C 288/5
            
         
      Kriterier for fordeling af sager til afdelingerne
      (2010/C 288/08)
      Retten har den 14. september 2010 i henhold til procesreglementets artikel 12 fastsat følgende retningslinjer for sagernes fordeling mellem afdelingerne for perioden fra den 20. september 2010 til den 31. august 2011:
      
                  1.
               
               
                  Appeller, der iværksættes mod afgørelser fra Personaleretten, skal, så snart appelskriftet er indleveret, tildeles appelafdelingen, dog med forbehold af en eventuel senere beslutning i medfør af procesreglementets artikel 14 og 51.
               
            
                  2.
               
               
                  Andre sager end de i stk. 1 omhandlede fordeles umiddelbart efter indleveringen af stævningen til afdelinger bestående af tre dommere, dog med forbehold af en eventuel senere beslutning i medfør af procesreglementets artikel 14 og 51.
                  De i dette stykke omhandlede sager fordeles mellem afdelingerne efter tur i den rækkefølge, hvori de registreres på Justitskontoret, særskilt for:
                  
                              —
                           
                           
                              sager vedrørende konkurrencereglerne for virksomheder, reglerne om statsstøtte og reglerne vedrørende handelspolitiske beskyttelsesforanstaltninger
                           
                        
                              —
                           
                           
                              de i procesreglementets artikel 130, stk. 1, omhandlede sager om intellektuel ejendomsret
                           
                        
                              —
                           
                           
                              alle andre sager.
                           
                        
            I denne rækkefølge tages den afdeling med fire dommere, som sættes af tre dommere, i betragtning to gange ved hver tredje fordeling efter tur.
      Rettens præsident kan fravige rækkefølgen under hensyntagen til sammenhængen mellem visse sager eller med henblik på at sikre en ligelig fordeling af arbejdsbyrden.